པང་དུང་གི་བསམ་བློའི་སྟོབས་ཤུགས་དེས་མི་རིགས་རིང་ལུགས་དང༌།རྒྱལ་ཁབ་རང་བཙན་བྱེད་རྒྱུའི་མེ་ལྕེ་ཐོག་མ་དེ་ཨ་ཧྥེ་རི་ཁ་དང་ཨེ་ཤ་ཡའི་ནང་སྤར་བ་མ་ཟད།སྤྱི་ལོ་༡༩༥༥ལོ་ནས་༡༩༦༠ལོའི་བར་ཨ་ཧྥེ་རི་ཁའི་ནང་དུ་རྒྱལ་ཁབ་རང་བཙན་བྱེད་རྒྱུའི་མེ་ལྕེ་དྲག་ཏུ་འབར་ཏེ་ལམ་ཁར་ཡོད་པའི་ཚེར་མ་ཡོད་ཚད་མེར་བསྲེགས་བཏང་ཡོད་པ་རེད།བསམ་བློའི་སྟོབས་ཤུགས་དེ་ཨ་ཧྥེ་རི་ཁའི་གླིང་ཆེན་གཅིག་པུའི་ནང་དུ་མ་བསྡད་པར་ཨ་ཧྥེ་རི་ཁའི་གླིང་ཆེན་དང་ཁ་བྲལ་ཏེ་ལོ་ངོ་༤༠༠ལྷག་འགོར་བའི་ནུབ་ཕྱོགས་སུ་ཡོད་པའི་ཤ་མདངས་ནག་པོའི་མི་རྣམས་ཀྱི་སྙིང་ཁོངས་དང༌།བླ་སྲོག་ཁྲོད་དུ་འཛུལ་བ་དང༌།ཨ་ཧྥེ་རི་ཁའི་གླིང་ཆེན་ནང་དུ་མི་རྣམས་ལ་འདོད་འདུན་ཤུགས་ཆེན་ཡོད་པ་དེ་ཨ་རིའི་བྱང་ཕྱོགས་དང༌།དཀྱིལ།ལྷོ་ཕྱོགས་གང་སར་ཡོད་པའི་ཤ་མདངས་ནག་པོའི་མི་རྣམས་ཀྱི་སྙིང་ཁམས་དང༌།བླ་སྲོག་ཁྲོད་ནས་རྒྱས་ཏེ།ང་ཚོའི་བར་ལ་རྒྱ་མཚོས་བཅད་ཡོད་ཀྱང་ང་ཚོ་ཚང་མ་སྙིང་གི་འཕར་སྒྲ་གཅིག་གིས་མདུན་བསྐྱོད་བྱེད་དགོས་པའི་སྐུལ་མ་བྱས་ཡོད་པ་རེད།